http://www.loc.gov/mods/v3 http://www.loc.gov/standards/mods/v3/mods-3-2.xsd
"Diarios 1 [Azul Monforte]" é un poemario baixo a forma de diario ou viceversa. Técese co azul dos ceos de Monforte, pero tamén de Santiago, O Hío, Barcelona, Ons ou a India. Aquí fúndense o doméstico e o onírico, o tránsito e a suspensión, as lecturas, as viaxes, a reflexión e os relatos, a vida e a morte. Traxectos que o seu autor desbroza como revelacións. «A poesía é un fenómeno físico. Pensamos co corpo enteiro», sinala nun dos versos deste libro conmovedor, vertebrado sobre a figura da nai no período postrimeiro da súa vida e sobre os amantes que o foron e permanecen engastados á biografía polo fío da emoción. Porén, o que realmente dá cohesión a estas páxinas é a propia poesía, envolvencia que lle dá sentido ás palabras e ao propio concepto de poema.